CELEX: 62011CJ0355
Директива 91/629/EИО
Минимални стандарти за защитата на телетата
Регламент (EО) № 1782/2003
Общи правила за схемите за пряко подпомагане в рамките на общата селскостопанска политика
Национално законодателство, с което се транспонира Директива 91/629/ЕИО и с което предвидените от тази директива нормативни изисквания в областта на управлението се обявяват за приложими в частност към телетата, отглеждани в затворено пространство в рамките на млечна ферма

Преюдициално запитване — College van Beroep voor het Bedrijfsleven — Тълкуване на Директива 91/629/ЕИО на Съвета от 19 ноември
1991 година относно определяне на минималните стандарти за защита на телетата (ОВ L 340, стр. 28; Специално издание на български
език, 2007 г., глава 3, том 10, стр. 193) и на членове 4 и 6 от Регламент (EO) № 1782/2003 на Съвета от 29 септември 2003
година относно установяване на общи правила за схеми за директно подпомагане в рамките на общата селскостопанска политика
и за установяване на някои схеми за подпомагане на земеделски производители и за изменение на Регламенти (EИО) № 2019/93,
(EО) № 1452/2001, (EО) № 1453/2001, (EО) № 1454/2001, (EО) № 1868/94, (EО) № 1251/1999, (EО) № 1254/1999, (EО) № 1673/2000,
(EИО) № 2358/71 и (EО) № 2529/2001 (OB L 270, стр. 1; Специално издание на български език, 2007 г., глава 3, том 49, стр. 177) —
Национално законодателство, транспониращо Директивата, с което нормативните изисквания в областта на управлението се обявяват
за приложими не само към телетата, отглеждани в затворено пространство за разплод и угояване, но и към телетата, отглеждани
в затворено пространство за млекопроизводство
Диспозитив
Директива 91/629/ЕИО на Съвета от 19 ноември 1991 година относно определяне на минималните стандарти за защита на телетата,
изменена с Регламент (EО) №°806/2003 на Съвета от 14 април 2003 г., следва да се тълкува в смисъл, че предвиденото в член 4
от тази директива изискване условията за отглеждане на телета да съответстват на общите разпоредби, предвидени в приложението
към посочената директива, сред които е и точка 8 от това приложение, която с едно изключение забранява връзването на телетата,
се е прилагало по отношение на телетата, които земеделският производител отглежда за селскостопански цели в затворено пространство
в рамките на млечна ферма.